Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: pontjaiban, valamint a végrehajtására kiadott 71/2006. (IV. 3.) Korm. rendeletben
Paragraph Index: 513

(3) Az MH tevékenysége geoinformációs támogatásának tervezése, szervezése és szakfelügyelete, a honvédelmi miniszter felelősségi körébe tartozó földmérési, térképészeti és meteorológiai támogatási tevékenység szakmai követelményeinek kidolgozása, a földmérési és térképészeti tevékenységgel összefüggő minőségbiztosítási feladatok meghatározása, termékellenőrzés. A földmérési, térképészeti és meteorológiai tevékenységgel összefüggő kutatási és műszaki fejlesztési feladatok végzése. A Magyar Honvédség vezetéséhez, felkészítéséhez, kiképzéséhez, készenlétének fenntartásához és fokozásához, a haditechnikai eszközök alkalmazásához és üzemeltetéséhez szükséges okmányok, szabályzatok, szakutasítások és az azokhoz kapcsolódó egyéb kiadványok kiadásának tervezése, előkészítése, illetve azok elkészítése, valamint a katonai szervezetek szabályzatokkal történő ellátásának biztosítása.

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes